
A V I Z 

asupra proiectului de Lege privind aprobarea Ordonanţei de urgenţă a Guvernului nr.63/2016 pentru modificarea şi completarea Ordonanţei de urgenţă a Guvernului nr.109/2008 privind acordarea de ajutor de stat individual având ca obiectiv dezvoltarea regională
În conformitate cu dispozițiile art.95 şi ale art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, în procedură de urgenţă, cu proiectul de lege privind aprobarea Ordonanţei de urgenţă a Guvernului nr.63/2016 pentru modificarea şi completarea Ordonanţei de urgenţă a Guvernului nr.109/2008 privind acordarea de ajutor de stat individual având ca obiectiv dezvoltarea regională, trimis cu adresa nr. PLx. 25 din 1 februarie 2017, înregistrat la Comisia juridică, de disciplină şi imunităţi sub nr.4c-11/159/2017.

Camera Deputaţilor este Cameră decizională. 
Senatul a adoptat proiectul de lege în ședința din data de 22 decembrie 2016.
Proiectul de Lege are ca obiect de reglementare aprobarea Ordonanţei de urgenţă a Guvernului nr.63/2016. Potrivit Notei de fundamentare și preambulului, adoptarea prezentului proiect este motivată de necesitatea continuării procesului investițional de către Societatea Ford România – S.A. 

Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.

În şedinţa din data de 9 februarie 2017, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.936 din data de 3.10.2016.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.

